b'\n_START_ARTICLE_\nKanona\xc3\xafta\n_START_SECTION_\nCaracter\xc3\xadstiques\n_START_PARAGRAPH_\nLa kanona\xc3\xafta \xc3\xa9s un silicat de f\xc3\xb3rmula qu\xc3\xadmica Mn\xc2\xb3\xe2\x81\xbaAlOSiO\xe2\x82\x84. Cristal\xc2\xb7litza en el sistema ortor\xc3\xb2mbic en forma de porfiroblasts nodulars an\xc3\xa8drics, de fins a 1,2 cm. La seva duresa a l\'escala de Mohs \xc3\xa9s 6,5. Forma una s\xc3\xa8rie de soluci\xc3\xb3 s\xc3\xb2lida amb l\'andalusita, amb la qual \xc3\xa9s isoestructural._NEWLINE_Segons la classificaci\xc3\xb3 de Nickel-Strunz, la kanona\xc3\xafta pertany a "9.AF - Nesosilicats amb anions addicionals; cations en [4], [5] i/o nom\xc3\xa9s coordinaci\xc3\xb3 [6]" juntament amb els seg\xc3\xbcents minerals: sil\xc2\xb7limanita, andalucita, cianita, mullita, krieselita, boromullita, yoderita, magnesiostaurolita, estaurolita, zincostaurolita, topazi, norbergita, alleghanyita, condrodita, reinhardbraunsita, kumtyube\xc3\xafta, hidroxilcondrodita, humita, manganhumita, clinohumita, sonolita, hidroxilclinohumita, leucofenicita, ribbe\xc3\xafta, jerrygibbsita, franciscanita, \xc3\xb6rebro\xc3\xafta, welinita, ellenbergerita, sismondita, magnesiocloritoide, ottrelita, poldervaartita i olmi\xc3\xafta.\n_START_SECTION_\nFormaci\xc3\xb3 i jaciments\n_START_PARAGRAPH_\nLa kanona\xc3\xafta es forma sota condicions metam\xc3\xb2rfiques de baix grau, en esquists de gahnita. Va ser descoberta a Kanona, Serenje (Prov\xc3\xadncia Central, Z\xc3\xa0mbia). Tamb\xc3\xa9 ha estat descrita a B\xc3\xa8lgica, el Brasil, Gr\xc3\xa8cia, els Emirats \xc3\x80rabs Units, els Estats Units i la Rep\xc3\xbablica Txeca._NEWLINE_Sol trobar-se associada a altres minerals com: gahnita, clorita magn\xc3\xa8sica, coronadita, braunita, quars, moscovita, paragonita, hematita, braunita, r\xc3\xbatil i apatita.'